Diari Oficial de la Generalitat Valenciana


Sumari del DOGV 4893, del 29-11-2004 (2004/11348)

RESOLUCIÓ de 9 de novembre de 2004, del director general d'Investigació i Transferència Tecnològica, per la qual es concedixen les ajudes per a fomentar la formació de personal investigador, per mitjà de la contractació de doctors per part de les entitats que tinguen finalitat investigadora, per a l'exercici 2004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4893

Data del DOGV
:   29-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11550


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 9 de novembre de 2004, del director general d'Investigació i Transferència Tecnològica, per la qual es concedixen les ajudes per a fomentar la formació de personal investigador, per mitjà de la contractació de doctors per part de les entitats que tinguen finalitat investigadora, per a l'exercici 2004. [2004/Q11741]
  
L'Orde de 15 de juny de 2004, del conseller de Cultura, Educació i Esport, que es va publicar en el Diari Oficial de la Generalitat Valenciana de 6 de juliol de 2004, va convocar ajudes per a fomentar la formació de personal investigador, per mitjà de la contractació de doctors per part d'entitats que tinguen finalitat investigadora.
  
La Resolució de 2 de novembre de 2004, del director general d'Investigació i Transferència Tecnològica, per la qual es va publicar la relació definitiva de sol·licituds admeses, excloses i desistides en la convocatòria d'ajudes per a fomentar la formació de personal investigador per mitjà de la contractació de doctors per part d'entitats que tinguen finalitat investigadora.
  
La base 9 de la mencionada Orde de 15 de juny de 2004, establix que, finalitzat el procés de selecció, el director general d'Universitats i Investigació, per delegació del conseller de Cultura, Educació i Esport, dicta resolució de concessió de les citades ajudes que es publicarà en el Diari Oficial de la Generalitat Valenciana.
  
Per raó del que establix la Llei 17/2003, de 30 de desembre, de Pressuposts de la Generalitat Valenciana per a l'exercici 2004, assigna a la Conselleria de Cultura, Educació i Esport el programa pressupostari 542.50, Promoció de I+D+I, i establix com a centre gestor la Direcció General d'Universitats i Investigació.
  
D'acord amb les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV, de 6 d'octubre), i vista la proposta de les sol·licituds seleccionades que preveu la base 7.2 de l'annex de l'esmentada Orde de 15 de juny de 2004, resolc:
  
Primer
  
Concedir les ajudes per a la formació de personal investigador, per mitjà de la contractació de doctors a les entitats beneficiàries, segons les diferents modalitats d'ajudes, que figuren en l'annex de la present resolució, i pels contractes i quantitats que consten en els dits annexos.
  
Segon
  
La despesa per al pagament a les entitats beneficiàries que figuren en l'annex d'esta resolució, per un import total de 934.633,33 euros, es fa a càrrec del crèdit de la línia de subvenció T4015000 de l'aplicació 96.03.87.356.19 del pressupost de la Generalitat Valenciana per a l'exercici 2004.
  
Tercer
  
Les entitats beneficiàries de les ajudes tenen l'obligació de complir les bases de la citada Orde de 15 de juny de 2004.
  
Quart
  
Segons establix la base 12 de l'esmentada Orde de 15 de juny, si transcorreguts 15 dies des de la publicació en el Diari Oficial de la Generalitat Valenciana de la resolució de concessió, l'entitat beneficiària no hagués acceptat expressament la dita ajuda per mitjà d'escrit dirigit a la Direcció General d'Investigació i Transferència Tecnològica, s'entén que renuncia a l'ajuda concedida.
  
Cinqué
  
El lliurament de les ajudes es realitza directament a les entitats beneficiàries, en els termes que establix la Llei 17/2003, de 30 de desembre, de Pressuposts de la Generalitat Valenciana per a l'exercici 2004, i pot fer-se efectiu en la seua totalitat a partir del moment de la concessió.
  
Sisé
  
A efectes de la justificació de les ajudes, les entitats beneficiàries han de trametre a la Direcció General d'Investigació i Transferència Tecnològica la documentació relacionada en la base 15.2 de l'Orde de 15 de juny de 2004, citada anteriorment.
  
Amb caràcter general, el termini per a la presentació de les justificacions acaba el 31 de gener de 2005 si s'ha anticipat el pagament de l'ajuda i el 10 de desembre de 2004 si no s'ha fet el pagament avançat.
  
Les quantitats a justificar per a cada una de les contractacions objecte de l'ajuda, són les que establix l'annex d'esta resolució, i es corresponen amb la despesa subvencionable que ha motivat l'ajuda concedida, segons establix la base 4 de l'annex de l'Orde de 15 de juny, de convocatòria de les ajudes.
  
Seté
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.
  
València, 9 de novembre de 2004.- El director general d'Investigació i Transferència Tecnològica (p. d. Orde de 15.06.2004, DOGV de 06.07.2004): Jesús T. Pastor Ciurana.